La ła xe na lìnea feroviària italiana de propietà statałe che ła unise Udine a Trieste dopo ver traersà el toco sentrałe e orientałe del Friuli-Venèsia Julia. Ła lìnea ła xe a dópio binàrio e ła xe intieramente ełetrifegada a a 3000 Volt corente coriva. Ła ùnxoła stasion che ła ga ła funsion de interscànbio co altre lìnee ła xe ła stasion de Monfalcon, andove là rente ghe xe ła conxunsion co ła ferovia Venèsia-Trieste: el toco Monfalcone-Trieste el xe in comun co sta lìnea feroviària. Ła xestionadura del trato ła xe de ła RFI SpA che ła clasefeghea cofà fondamentałe, mentre el tràfego pasejeri, che el sìpia rejonałe o a longa percorensa, el xe xestionà da Trenitalia. La ferovia ła xe doparada anca da convoji merse de difarenti sosietà feroviàrie. El sdopio intrà Mossa e Rubbia el xe sta ativà el 13 de marso 1988, el trato dopo intrà Rubbia e Sagrado l'8 de aprile 1990.